કોલંબોઃ શ્રીલંકા સામે ચોથી વન ડે મેચમાં આજે ભારતીય ટીમ સતત ચોથી જીત હાંસલ કરવાના ઇરાદા સાથે મેદાનમાં ઊતરે. ભારત શ્રેણીમાં ૩-૦થી આગળ છે. કેપ્ટન વિરાટ કોહલી ૨૦૧૯ના વિશ્વકપની તૈયારીઓને નજરમાં રાખીને અન્ય ખેલાડીને તક આપી શકે છે. આનાથી કુલદીપ યાદવ, મનીષ પાંડે, અજિંક્ય રહાણે અને શાર્દુલ ઠાકુરને અંતિમ ઈલેવનમાં તક મળી શકે છે, જ્યારે સામા પક્ષે જો આજે શ્રીલંકા હારી જશે તો તેનો વિશ્વકપમાં સીધો પ્રવેશ મુશ્કેલ બની જશે.